भारतीय वानिकी
खाद्य एवं कृषि संगठन (एफ॰ए॰ओ॰) के अनुसार वर्ष २००२ में भारत में वनों का क्षेत्रफल ६४ मिलियन हेक्टेयर था जो कुल क्षेत्रफल का लगभग १९% था और मौजूदा आंकलनों के अनुसार भारत में वन और वृक्ष क्षेत्र 78.29 मिलियन हेक्टेयर है, जो देश के भैगोलिक क्षेत्र का 23.81 प्रतिशत है और 2009 के आंकलनों की तुलना में, व्याख्यात्मक बदलावों को ध्यान में रखने के पश्चात देश के वन क्षेत्र में 367 वर्ग कि॰मी॰ की कमी दर्ज की गई है।
भारत के संरक्षित क्षेत्र
संरक्षित जैवमंडल (यूनेस्को के पदनाम आईयूसीएन श्रेणी V से संबंधित): भारत सरकार ने संरक्षित जैवमंडल भी स्थापित किए हैं, जो प्राकृतिक आवास के बड़े क्षेत्रों की रक्षा करते हैं, और अक्सर एक या अधिक राष्ट्रीय उद्यान और / या संरक्षित क्षेत्रों से मिलकर बने होते हैं, जिनमें बफर जोन भी सम्मलित होते है जोकि सीमित आर्थिक गतिविधियों के लिए खुले रहते हैं। भारत सरकार ने भारत में 18 संरक्षित जैवमंडल की स्थापना की है।